Gallaf sicrhau’r Aelodau y byddwn yn rhoi cymaint o bwysau ag y gallwn ar y darparwyr preifat i barchu’r ddyletswydd gofal sydd ganddynt i’w cleifion yn y lle cyntaf. Os yw’r darparwr preifat yn gwrthod, neu’n analluog i gyflawni’r driniaeth, bydd y GIG yn cynnig cael gwared ar y mewnblaniadau neu’n rhoi mewnblaniadau newydd yn eu lle os ystyrir fod hynny’n briodol yn glinigol. Yn wir, cyhoeddais yn gynharach yn yr wythnos y bydd pob menyw yng Nghymru yr asesir yn glinigol fod angen iddi gael gwared ar fewnblaniadau bronnau PIP yn cael cynnig mewnblaniadau newydd ar y GIG, p’un a gawsant y driniaeth gychwynnol yn breifat neu gan y GIG.
I can assure Members we will apply as much pressure as we have at our disposal on the private providers to honour their duty of care to their patients in the first instance. Where the private provider refuses, or is unable to perform the procedure, removal and replacement will be available from the NHS if deemed to be clinically appropriate. Indeed, I announced earlier this week that all women in Wales who are assessed clinically as needing PIP breast implants removed will be offered replacement implants on the NHS regardless of whether they received the initial implant privately or from the NHS.